ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 92/28.05.2020**

**privind aprobarea cuprinderii în lista spațiilor comerciale cu imobile care urmează a fi vândute în condițiile Legii nr. 550/2002 și a spațiului comercial ”Chioșc nr.1” situat în Piața de Alimente nr.1, str. Martirilor Deportați nr. 25**

Consiliul Local al Municipiului Satu Mare întrunit în ședința ordinară din data de 28.05.2020,

Analizând:

- proiectul de hotărâre înregistrat sub nr. 22319/ 20.05.2020,

- referatul de aprobare al Primarului municipiului Satu Mare, înregistrat sub nr. 22321/20.05.2020, în calitate de inițiator,

- dispozitivul Sentinței civile nr. 397/CA/15.10.2019 pronunțată de Tribunalul Satu Mare în dosar nr. 1922/83/2018\* definitivă și irevocabilă în urma Deciziei civile nr. 178/CA-R/28.02.2020 pronunțată de Curtea de Apel Oradea în dosar nr. 1922/83/CA/2018\*-R, prin care se dispune cuprinderea în lista spațiilor comerciale cu imobile ce urmează a fi vândute în condițiile Legii nr. 550/2002 și a spațiului comercial ”Chioșc nr.1” în suprafață de 40,8 mp, situat în Piața de Alimente nr.1, str. Martirilor Deportați nr. 25, localitatea Satu Mare,

- raportul de specialitate al Serviciului Patrimoniu, Concesionări, Închirieri înregistrat sub nr. 22323/20.05.2020,

- raportul Serviciului Juridic înregistrat sub nr. 22621/21.05.2020,

- avizele comisiilor de specialitate ale Consiliului Local Satu Mare,

Luând în considerare prevederile:

-art. 5 alin. (1) și alin (3) din Legea nr. 550/2002 privind vânzarea spațiilor comerciale proprietate privată a statului și a celor de prestări de servicii, aflate în administrarea consiliilor județene sau a consiliilor locale, precum și a celor din patrimoniul regiilor autonome de interes local,

-Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

În temeiul prevederilor art. 129 alin. 2 lit. c), alin. (6) lit. b) şi art. 139 alin. (2) și art. 196 alin (1) lit. a) din Codul administrativ, aprobat prin O.U.G. nr. 57/2019, cu modificările și completările ulterioare,

Adoptă următoarea:

**HOTĂRÂRE***:*

**Art.1.** Se aprobă cuprinderea în lista spațiilor comerciale cu imobile care urmează a fi vândute în condițiile Legii nr. 550/2002 a spațiului comercial ”Chioșc nr.1” în suprafață de 40,8 mp, situat în Piața de Alimente nr. 1, str. Martirilor Deportați nr. 25, localitatea Satu Mare, conform dispozitivului Sentinței civile nr. 397/CA/15.10.2019, pronunțată de Tribunalul Satu Mare în dosar nr. 1922/83/2018\*, definitivă și irevocabilă în urma Deciziei civile nr. 178/CA-R/28.02.2020, pronunțată de Curtea de Apel Oradea în dosar nr.1922/83/CA/2018\*-R.

**Art.2.** Cu ducere la îndeplinire a prezentei se încredințează Comisia de aplicare a Legii nr. 550/2002 și Serviciul Patrimoniu, Concesionări, Închirieri.

**Art.3.** Prezenta hotărâre se comunică, prin intermediul secretarului general, în termenul prevăzut de lege, Primarului municipiului Satu Mare, Instituției Prefectului județului Satu Mare, Comisiei de aplicare a Legii nr. 550/2002, Serviciului Patrimoniu, Concesionări, Închirieri și doamnei Lăpuște Simona Ana.

**Președinte de ședință, Contrasemnează**

**Bologa Andrea-Maria Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (2) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 6 exemplare originale